**ПРОЕКТ !**

**д о г о в о р №**

 Днес………… 2013 г. в гр. София, се сключи настоящия договор между:

**МИНИСТЕРСТВОТО НА ЗДРАВЕОПАЗВАНЕТО**, с адрес: гр. София 1000, пл.“Света Неделя” № 5, с ЕИК 000695317, Дан. № 122 202 705 1, представлявано от Теодора Андреева – главен секретар и Възложител съгласно Заповед № РД-28-212/30.09.2013 г. и Цветанка Благоева-Митева – директор на дирекция „СФ”, наричано за краткост **“ВЪЗЛОЖИТЕЛ”** от една страна и от друга,

и

 **„…………………………”**, със седалище и адрес на управление ……………………………., ЕИК …………………………, представлявано от ..............................................., от друга страна, наричана за краткост **“ИЗПЪЛНИТЕЛ”**

Въз основа на Покана за участие в процедура по реда на чл. 14, ал. 5 от ЗОП на Министерство на здравеопазването с рег**.** № ………..и предоставена оферта от **……………** за изпълнение на поръчка с предмет: **„Извършване на хамалски услуги за нуждите на Министерство на здравеопазването“,** се сключи настоящият договор за следното:

**I. ПРЕДМЕТ НА ДОГОВОРА**

Чл.1. Възложителят възлага, а Изпълнителят приема да извършва хамалски услуги за нуждите на Министерството на здравеопазването.

1. Чл.2. /1/ Общи хамалски услуги по смисъла на този договор са услугите по товарене и разтоварване на вещи – документи, мебели, офис оборудване, стелажи, метални шкафове, метални каси, апаратура, документация и др., както и услуги по опаковане, разопаковане, монтаж, демонтаж и подредба на вещи – мебели, офис оборудване, стелажи, метални шкафове, метални каси, апаратура, документация.

/2/ Не са предмет на този договор за хамалски услуги следните вещи: бижута, скъпоценни камъни, часовници, ценни книжа, марки, монети и колекции от подобни неща, потенциално опасни,вредни или експлозивни материали и вещи, вещи-кашони, кутии и др., които могат да съдържат вредители, паразити и други подобни, както и домашни любимци, които могат да разпространят инфекции, замразени храни и напитки, каквито и да е животни, техните клетки, кутии и аквариуми, домашни любимци, риби и птици.

Чл.3. При необходимост към предоставяните услуги по чл. 2, ал. 1, като допълнителни услуги може да бъде предоставянето на товарен транспорт, както и товарене и разтоварване на отпадъци след ремонтни дейности и др., за което възложителят изготвя и предоставя допълнителна заявка на изпълнителя, съдържаща точно описание на вида и количеството на извършваните работи.

Чл.4. Извършените услуги ще се приемат с приемо-предавателен протокол.

**II. ЦЕНА И НАЧИН НА ПЛАЩАНЕ**

Чл.5. За изпълнение на посочената в чл. 1. от договора услуга Възложителят се задължава да заплати на Изпълнителя при цена:

 ……………………..лв. без ДДС и …………………………лв. с начислен ДДС за час при **общи хамалски услуги** и

цена ……………………..лв. без ДДС и …………………………лв. с начислен ДДС за час при **допълнителни услуги** до изчерпване на максимално допустимата стойност на поръчката от 15 000 лева без ДДС и 18 000 лева с начислен ДДС.

Чл. 6. Плащането се извършва в български лева, по банков път в срок до 15 /петнадесет/ дни след представяне на оригинална фактура на адрес пл. Света Неделя № 5, дирекция „АД” и двустранно подписан протокол по сметка на изпълнителя:

**Банка:**

Клон: …………………………………….

IBAN: ……………………………………

BIC code: ………………………………...

Чл. 7. Банковите разходи по превода са за сметка на И3ПЪЛНИТЕЛЯ.

Чл. 8. Сумата по чл. 5 е твърдо фиксирана и не подлежи на промяна за срока на договора.

Чл. 9. /1/ Гаранцията за изпълнение на договора е в размер на 450.00 (четиристотин и петдесет) лева, представляваща 3% от стойността на договора без ДДС.

/2/ Гаранцията за изпълнение се представя от Изпълнителя на Възложителя при подписване на договора.

 /3/ Възложителят безусловно задържа гаранцията в следните случаи:

1. За компенсиране на Възложителя за разходи, направени за отстраняване на причинени вреди на пренасяните вещи;

1. За удържане на неустойки, съгласно чл. 15;
2. При прекратяване на договора по вина на Изпълнителя;

/З/ Гаранцията за добро изпълнение се освобождава, както следва:

1. при приключване на договора - в 30 дневен срок след изтичане срока на договора, определен в чл.13.
2. при прекратяване на договора - в петдневен срок след прекратяването, в случай, че прекратяването не е по вина на Изпълнителя.

**III. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

Чл.10. ВЪЗЛОЖИТЕЛЯТ има право и се задължава:

/1/. да изготвя заявка в срок до 1 работен ден преди датата на извършването на услугата.

/2/. при възникване на необходимост, Възложителят има право да изисква започване на изпълнението в срок до 2 часа след подаване на заявката;

/3/. при изготвяне на заявката, Възложителя определя начален час за започване на дейността, точния обем /ако не може да бъде определен точен обем – приблизителен/, вида на пренасяните вещи, мястото на което се намират вещите – предмет на пренасянето и мястото, на което трябва да бъдат пренесени, вида на ползвания транспорт и друга необходима информация за изпълнение на услугата;

/4/. в случай, че Възложителя изисква осигуряването на товарен транспорт, то в заявката по чл. 10, ал. 1 задължително посочва вида на необходимото моторно превозно средство.

/5/. заявката може да се подава по пощата с обратна разписка, по факс или по имейл.

/6/. да упълномощи представител, който да присъства лично при пренасяните вещи на тръгване и при пристигането им и да удостоверява наличността им при пристигане;

/7/. да подготви и стабилизира уредите преди тяхното преместване.

/8/. Възложителят няма право да пренася вещи, които не са негова собственост.

/9/. ВЪЗЛОЖИТЕЛЯТ се задължава да заплати в срок уговорената в договора сума.

 /10/. ВЪЗЛОЖИТЕЛЯТ има право да дава указания на ИЗПЪЛНИТЕЛЯ по изпълнението на договорните му задължения. Тези указания са задължителни за ИЗПЪЛНИТЕЛЯ, доколкото не пречат на неговата самостоятелност и не излизат извън рамките на договора.

**IV. ПРАВА И ЗАДЪЛЖЕНИЯ НА ИЗПЪЛНИТЕЛЯ**

Чл.11. ИЗПЪЛНИТЕЛЯТ има право да получи уговорената в договора сума.

Чл. 12. ИЗПЪЛНИТЕЛЯТ се задължава:

/1/. Да преведе сумата по чл. 9, ал. 1 преди подписването на договора по банковата сметка на възложителя или да открие в негова полза безусловна и неотменяема банкова гаранция;

/2/. да осигури изпълнението на заявката в срока по чл.10, ал. 1 и ал. 2;

/3/. да осигури товарен транспорт по вид, определен от Възложителя, като за доказване на разходната норма на гориво и смазочни материали представи копие от техническата документация, издадена от фирмата - производител на моторното превозно средство, а в случай, че то е втора употреба - разходната норма може да бъде допълнително коригирана (увеличена или намалена), но съобразена със спецификата на експлоатация за конкретното по вид МПС (модел, марка).

/4/. да пази предоставените му за пренасяне вещи в количествено и качествено отношение с необходимата отговорност в зависимост от вида и спецификата им;

/5/. при предоставяне от Възложителя на допълнителни технически средства и оборудване за обработка на товари, да използва същите по предназначение, като дължи връщането им и носи отговорност за причинените от негови работници повреди в техниката;

/6/. да спазва изискванията на ЗБУТ.

**V. СРОК НА ИЗПЪЛНЕНИЕ НА ДОГОВОРА**

Чл.13. Срокът за изпълнение на услугата по чл. 1 е една година от подписване на договора или до изчерпване на максимално допустимата стойност на поръчката от 15 000 лева без ДДС.

**VI. НЕИЗПЪЛНЕНИЕ И ПРЕКРАТЯВАНЕ НА ДОГОВОРА. НЕУСТОЙКИ**

Чл. 14. Действието на този договор се прекратява в следните случаи:

* 1. По взаимно съгласие между страните;
	2. Едностранно, с едномесечно предизвестие от всяка една от страните.

Чл.15. За неизпълнение на задълженията си по настоящия договор, неизправната страна дължи неустойка в размер на 0,1% (нула цяло и една десета процента) на ден от общата стойност на договора, но не повече от 10%, както и обезщетение за претърпените действителни вреди в случаите, когато те надхвърлят договорената неустойка.

Чл.16. Възложителят удовлетворява претенциите си относно неизпълнението на договора, както и за заплащане на неустойките от страна на Изпълнителя по следния ред: първо чрез прихващане от дължими суми; при липса на такива суми от гаранцията за изпълнение на договора, след което по съответния законов ред.

Чл.17. В случай на системно неизпълнение на задълженията по настоящия договор, на която и да е от страните, изправната страна има право да развали договора със 7 (седем) дневно писмено предизвестие.

**VII. ФОРСМАЖОРНИ ОБСТОЯТЕЛСТВА**

Чл.18. Страните по настоящият договор не дължат обезщетение за понесени вреди и загуби, ако последните са причинени в резултат на непреодолима сила.

Чл.19. "Непреодолима сила" по смисъла на този договор е непредвидено и/или непредотвратимо събитие от извънреден характер, възникнало след сключване на договора.

Чл.20. Страната, засегната от непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в двуседмичен срок от настъпването на непреодолимата сила. При неуведомяване се дължи обезщетение за настъпилите от това вреди.

Чл.21. Докато трае непреодолимата сила, изпълнението на задължения та и свързаните с тях насрещни задължения се спира.

**VIII. СПОРОВЕ**

Чл.22. Възникналите през времетраенето на договора спорове и разногласия между страните се решават чрез преговори между тях. Постигнатите договорености се оформят в писмена форма и се превръщат в неразделна част от този договор.

Чл.23. В случай на непостигане на договореност по предходния член, всички спорове, породени от този договор или отнасящи се до него, включително споровете, породени от или отнасящи се до неговото тълкуване, недействителност, неизпълнение или прекратяване ще бъдат разрешавани според българските материални и процесуални закони от компегентния съд по реда на ГПК.

**IX. СЪОБЩЕНИЯ**

Чл.24. Всички съобщения между страните, свързани с допълнение или прекратяване на този договор са валидни, ако са направени в писмена форма и са подписани от техните упълномощени представители.

Чл.25. За дата на съобщението се смята:

* датата на предаването - при ръчно предаване на съобщението;
* датата на пощенското клеймо на обратната разписка - при изпращане
по пощата;
* датата на приемането - при изпращане по факс.

 Чл.26. /1/. За валидни адреси за приемане на съобщения, свързани с настоящия договор се смятат:

**ЗА ИЗПЪЛНИТЕЛЯ: ЗА ВЪЗЛОЖИТЕЛЯ:**

 Министерство на здравеопазването

 Гр. София

 пл. “Света Неделя” № 5

 тел.:

 факс:

/2/. При промяна на данните по предходната алинея съответната страна е длъжна да уведоми другата в тридневен срок от промяната.

**Х. ОБЩИ РАЗПОРЕДБИ**

Чл.27. Всяка страна е длъжна да възстанови щетите, които виновно е причинила на другата страна.

Чл.28. За неуредените в договора въпроси се прилагат разпоредбите на българското законодателство.

Настоящият договор се състави в три еднообразни екземпляра, един за Изпълнителя и два за Възложителя.

**ПРИЛОЖЕНИЕ:**

1. Ценово предложение;
2. Гаранция за изпълнение на договора.

**ВЪЗЛОЖИТЕЛ: ИЗПЪЛНИТЕЛ:**

**ТЕОДОРА АНДРЕЕВА**

**ГЛАВЕН СЕКРЕТАР**

**/възложител съгласно**

**Заповед № РД-28-212/30.09.2013 г./**

**ЦВЕТАНКА БЛАГОЕВА-МИТЕВА**

**ДИРЕКТОР ДИРЕКЦИЯ „СФ”**